قوربان اولوم من اونلارین قانا باتمیش تئللرینه
0 گؤروش
یازار: سمیرا
قوربان اولوم من اونلارین قانا باتمیش تئللرینه،
سیلاحسیز دا،توفنگسیز ده دوشمن بوغان اللرینه.
قوی دؤشه نیم،قوی اوز سورتوم سولموش مزار گوللرینه،
دوزولمه میش،یا دوزولموش مرمری نین دان یئرینه.
سو سپ یئتیم آنالارین کاباب اولموش دیللرینه،
سو سپ،آزجا دورولسون قوی او گؤزلرین قان چاناغی،
قودرتیم اول،جورأتیم اول،ائی قهرمان اود توپاغی!
من بیلیرم:دردلرینی یومروغوندا سیخاجاقسان.
سن بو دیبسیز جهننمدن چیخاجاقسان...اوزو آغسان.
نورلو داغسان...ظولمت داغی دئویره جک،ییخاجاقسان.
بوغازیندان یاپیشانی بوغمالیسان،بوغاجاقسان.
تبریزلری،علویلری سن یئنیدن دوغاجاقسان.
اؤز بطنیندن دوغاجاقسان ایستیقلالی،آزادلیغی.
قودرتیم اول،ائی اومیدیم،ائی قهرمان اود تورپاغی!
شنبه 18 بهمن 1393
azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab